
Διήμερο εορταστικών εκδηλώσεων στην Τέρπυλλο προς τιμήν του Αγίου Παντελεήμονα 
Διήμερο εκδηλώσεων πραγματοποιήθηκε στην Τέρπυλλο με την ευκαιρία της θρησκευτικής πανηγύρεως του Αγίου Παντελεήμονα, προστάτη και εφόρου του οικισμού.
Ο Δήμαρχος Κιλκίς Δημήτρης Κυριακίδης μαζί με τον Αντιπρόεδρο της Βουλής, βουλευτή Γιώργο Γεωργαντά, τον Αντιπεριφερειάρχη Ανδρέα Βεργίδη, τους Αντιδημάρχους Αλέξανδρο Σημαιοφορίδη, Θεμιστοκλή Κοσμιδη, Θεμιστοκλή Ανθρακίδη, Αικατερίνη Γιαννακούλα – Ζιούτα, τους δημοτικούς συμβούλους Θεόδωρο Βαφειάδη, Φώτη Γεωργιάδη και τον Πρόεδρο της Δημοτικής Κοινότητας Τερπύλλου Νικόλαο Χάσογλου παρακολούθησαν την ακολουθία του Μεγάλου Πανηγυρικού Εσπερινού και συμμετείχαν στη λιτάνευση της εικόνας του Αγίου.
Στο πλαίσιο των εορταστικών εκδηλώσεων ο τοπικός Αθλητικός Μορφωτικός Σύλλογος ‘’Ερμής’’ διοργάνωσε φιλικό ποδοσφαιρικό αγώνα μεταξύ της γηπεδούχου και της ομάδας παλαιμάχων του Κυνηγετικού Συλλόγου Κιλκίς στο Δημοτικό Στάδιο Τερπύλλου και βράβευσε τέσσερις παλαίμαχους ποδοσφαιριστές, τον Χαράλαμπο Βασιλειάδη, τον Κωνσταντίνο Λυτρίδη, τον Κυριάκο Ανδριανίδη και τον Νικόλαο Κοτσαμπουκίδη, που έπαιξαν με τη φανέλα του ‘’Ερμή’’ την ποδοσφαιρική περίοδο 1987 -1990. 
Τις αθλητικές εκδηλώσεις τίμησαν με την παρουσία τους ο Δήμαρχος Κιλκίς,ο βουλευτής Γιώργος Γεωργαντάς, ο Αντιπεριφερειάρχης Κιλκίς, ο Αντιδήμαρχος Αλέξανδρος Σημαιοφορίδης και ο Πρόεδρος της Δημοτικής Κοινότητας Τερπύλλου. 
